**З А П О В Е Д**

№ Р-ФХ-02/10.01.2023 г.

Във връзка с представения протокол № 1/06.01.2023 г. на Комисията, назначена със Заповед № Р-ФХ-198/19.12.2022 г., за организиране провеждането на търг с тайно наддаване за наемане на сгради, помещения и площи, публична държавна собственост, предоставени за управление на Химикотехнологичен и металургичен университет /ХТМУ/ и намиращи се в учебните сгради и студентските общежития на университета и на основание чл. 13 ал.3 и ал.5 и чл. 55 ал.1 от ППЗДС, обявявам следното:

 **Р Е Ш Е Н И Е:**

 **I. УТВЪРЖДАВАМ** представеното с протокол №1 от 06.01.2023 г. на Комисията класиране на участниците в търга за обект № 1, съобразно предложената обща наемна цена без ДДС.

**ІІ. ОТСТРАНЯВАМ** от участие в търга Сдружение с нестопанска цел ЦЕНТЪР ЗА ДУНАВСКИ ИНИЦИАТИВИ, ЕИК 176854771 на основание и мотиви, посочени в протокол № 1/06.01.2023 г., а именно: установени нередовности в документите за участие, изразяващи се в липси на платежен документ за закупена тръжна документация, платежен документ за внесен депозит за участие в търга и образец на договор за наем, подписан от представител на участника.

**III. ОПРЕДЕЛЯМ,** на основание чл. 13 ал.3 и чл. 55 ал.1 от ППЗДС, класирания на първо място участник за спечелили търга с посочване на обща месечна наемна цена без ДДС, а именно:

**За обект № 1:**

І място – ФАСТ ПОЙНТ ПЛЮС ООД, ЕИК 203225584 - обща месечна наемна цена в размер на 2 900 /две хиляди и деветстотин/ лева без ДДС.

Настоящата заповед подлежи на обжалване по реда на Административно-процесуалния кодекс пред Административен съд София-град в 14-дневен срок от получаване на уведомлението за изготвяне на заповедта.

III. На основание чл. 60 ал.1 от АПК

**ДОПУСКАМ ПРЕДВАРИТЕЛНО ИЗПЪЛНЕНИЕ НА НАСТОЯЩАТА ЗАПОВЕД със следните мотиви:**

1. Предварителното изпълнение се налага поради това, че може да бъде осуетено или сериозно затруднено изпълнението на заповедта. Своевременното приключване на административната процедура е в интерес всички участници в нея.

2. Отлагането във времето на сключване на договор за наем с участника, класиран на първо място, може да има за резултат неговото дезинтересиране и като следствие от това – вероятен отказ от сключване на договор. Несключването или късното сключване на договор ще доведат до пропуснати ползи от наем и със сигурност ще имат за последица финансови загуби за ХТМУ.

На основание чл. 55 ал.2 от ППЗДС преписи от заповедта да бъдат съобщени на заинтересованите лица по реда на чл. 61 ал.1 от АПК, поставени на видно място в сградите на ХТМУ и публикувани на интернет-страницата на ХТМУ.

**РЕКТОР на ХТМУ: /П/**

**проф. д-р инж. СЕНЯ ПЕТРОВА ТЕРЗИЕВА-ЖЕЛЯЗКОВА**